Diari Oficial de la Generalitat Valenciana


Sumari del DOGV 4660, del 30-12-2003 (2003/13335)

ACORD de 7 de novembre de 2003, del Consell de la Generalitat, pel qual s'autoritza determinada transferència de crèdit del capítol 7 al 4 del programa pressupostari 313.10, Servicis Socials, de la Conselleria de Benestar Social, i que implica la supressió d'una línia de subvenció nominativa per import de cent vint-i-set mil cinc-cents euros (127.500,00 EUR). Exp. 16.032/03-189.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13221


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 7 de novembre de 2003, del Consell de la Generalitat, pel qual s'autoritza determinada transferència de crèdit del capítol 7 al 4 del programa pressupostari 313.10, Servicis Socials, de la Conselleria de Benestar Social, i que implica la supressió d'una línia de subvenció nominativa per import de cent vint-i-set mil cinc-cents euros (127.500,00 €). Exp. 16.032/03-189. [2003/F13776]
  
El Consell de la Generalitat, en la reunió del dia 7 de novembre de 2003, va adoptar l'acord següent:
  
La Llei de Pressupostos de la Generalitat Valenciana per a l'exercici 2003 inclou en l'annex de transferències de capital del programa 313.10, Servicis Socials, la línia de subvenció nominativa T5375 «Conveni Ajuntament de Burriana-Centre Integració de Majors» destinada a donar cobertura al conveni de col·laboració amb la dita corporació local, per a la construcció i/o reforma d'un centre d'integració de majors en la dita localitat. No obstant això, la construcció del centre mencionat implica la necessitat de modificar prèviament el Pla d'Ordenació Urbana l'aprovació definitiva del qual està pendent, per això i trobar-se avançat l'exercici ha determinat la renúncia del beneficiari a la subscripció del conveni mencionat.
  
En conseqüència, la Conselleria de Benestar Social proposa destinar estos crèdits desafectats a incrementar la dotació de la línia genèrica T1331 «Integració social poble gitano» destinada a subvencionar activitats encaminades a aprofundir en la inserció social del poble gitano.
  
En este sentit, i en virtut del que disposen els articles 18 i 19 de la Llei 12/2002, de Pressupostos de la Generalitat Valenciana per a l'exercici 2003, el Consell de la Generalitat
  
ACORDA
  
Primer
  
S'autoritza la minoració de crèdit en l'aplicació pressupostària 49.02.208.97.5 per import de 127.500,00 euros, que comporta la supressió de la línia de subvenció nominativa T5375 denominada «Conveni Ajuntament de Burriana-Centre Integració de Majors», de l'annex de transferències de capital del programa 313.10.
  
Segon
  
S'autoritza l'increment de crèdit en l'aplicació pressupostària 93.73.156.92.6 per import de 127.500,00 euros, i destinats a la línia de subvenció T1331 com es detalla a continuació:
  
Codi Denominació Import (€)
  
T1331 Integració social poble gitano +127.500,00
  
València, 7 de novembre de 2003.- El conseller secretari del Consell de la Generalitat: Alejandro Font de Mora Turón.